laion/Wikipedia-Exotic huggingface dataset:
טלוויזיה בספרד

שידורי הטלוויזיה בספרד הושקו באוקטובר 1956 כאשר המשדר הציבורי של ספרד, TVE, החל בשידורי קבע. שידורי הערוצים המסחריים נפתחו ב-1990. שידורים בצבע החלו ב-1972 לאחר שנתיים של שידורי בדיקה, וכל התוכניות משודרות בצבע מאז 1977. כיום, הטלוויזיה היא אחת מאמצעי המדיה העיקריים בספרד, כך עולה מנתוני INE, לפיהם ל-99.7% מבתי האב בספרד הייתה טלוויזיה בבית בשנת 2008. השידורים האנלוגיים בספרד החלו ב-28 באוקטובר 1956. הטלוויזיה הספרדית (כיום LA 1), היה ערוץ הטלוויזיה הראשון, והוא שידר לבדו עד 1966, עת הערוץ השני (כיום LA 2) הושק. שני הערוצים הללו היו היחידים שהורשו לשדר בספרד עד 1982, כאשר הושק ערוץ EITB הושק בארץ הבסקים, ובשנה שלאחר מכן ערוץ TV3 בקטלוניה, ובכך בוטל המונופול של השידור הציבורי על שידורי הטלוויזיה בספרד. ערוצים נוספים הושקו במהלך שנות ה-80, כשכל אחד מהם שידר בחלקים מהמדינה, Nou, Telemadrid, Canal Sur ו-Televisión de Galicia, לפני החוק שחוקק ב-1989, ואפשר הקמת ערוצי טלוויזיה פרטיים. בשנת 1990 Canal+, Telecinco, Antena 3 הושקו בחודשים ינואר, מרץ וספטמבר בהתאמה, וסיימו את מונופול השידור הציבורי על הטלוויזיה הארצית בספרד. במהלך שנות ה-90 והעשור הראשון של המאה ה-21 הושקו עוד ערוצים אוטונומיים (רובם ציבוריים, מיעוטם פרטיים), שהקימו יחדיו את פורטה, איגוד הערוצים הציבוריים האזוריים בספרד. כמו כן הושקו ערוצים מקומיים רבים, אשר חלקם יצר את רשת Localia. בתוך גל הקמת הערוצים המקומיים, הוקמו גם עשרות ערוצים מקומיים ללא רישיון. בתגובה הממשלה הכריזה כי תאפשר לערוצים המשדרים מזה זמן רב להמשיך לשדר, אך תחסום ערוצים חדשים שינסו לקום. במהלך שנות ה-2000 החלו פיילוטים לבדיקת שידורים דיגיטליים בספרד. ב-3 באפריל 2010 הופסקו השידורים האנלוגיים בספרד, אולם עדיין קיימים מספרד ערוצים אנלוגיים קטנים, רובם המוחלט ללא רישיון. בחודש מאי 2002 נדרשו מפעילי השירותים הרב-ערוציים בספרד לעבור לשידורים דיגיטליים. ב-30 בנובמבר 2005 הושקה מחדש הטלוויזיה הדיגיטלית הארצית כשירות חינמי המציע 20 ערוצים ו-14 תחנות רדיו, יחד עם 23 ערוצים אזוריים ומקומיים בשפתם. רשימת הערוצים הנצפים ביותר בספרד, נכון לשנת 2019: מדיה וקבצים בנושא טלוויזיה בספרד בוויקישיתוף אתר האינטרנט הרשמי של טלוויזיה בספרד רשימת ערוצי הטלוויזיה הספרדיים הזמינים לפי פלטפורמה
מצעד שירי הדאנס קלאב

מצעד שירי הדאנס קלאב או מצעד שירי הדאנס של מגזין הבילבורד (באנגלית: Dance Club Songs) הוא מצעד שירים אשר מופעל על ידי בילבורד. המצעד המלא מכיל את 50 שירי הדאנס המושמעים ביותר במועדונים במשך שבוע בארצות הברית. המצעד מתעדכן מדי שבוע, והוקם בשנת 1974. בעבר, שמו של המצעד היה "Disco Action Top 30", אך עם השנים החליט מגזין הבילבורד לשנותו. ב-31 במרץ 2020, בעקבות מגפת הקורונה, שגרמה לסגירת מועדונים, הושעה המצעד באופן זמני. "Love Hangover 2020" מאת דיאנה רוס היה לשיר האחרון שדורג בראש המצעד. גם לאחר שהסתיימה המגפה והצלחת המועדונים חזרה, בילבורד מעולם לא הפעילו את המצעד ולא פורסם מידע נוסף על תחייה אפשרית, ובכך למעשה הסתיים רצף של כמעט 44 שנים של המצעד. בארצות הברית פועלים שלל מצעדים שונים כדוגמת מצעד הבילבורד הוט 100, מצעד שירי הקאנטרי, מצעד שירי ה-R&B/היפ הופ, מצעד הבילבורד 200 וכולי. כל אחד מתוכם כולל בתוכו שירים או אלבומים המדורגים לפי הצלחתם באותו השבוע בארצות הברית, על ידי הבילבורד. על פי מצעד הדאנס קלאב האמן המצליח ביותר במצעד הוא מדונה, אחריה ג'נט ג'קסון, ריהאנה וביונסה. השיר המצליח ביותר במצעד הוא "Wordy Rappinghood"/"Genius of Love" של טום טום קלאב. האלבום שהנפיק את מספר השירים הרב ביותר אשר כבשו את צמרת המצעד הוא Anti של ריהאנה, אשר יצא בשנת 2016. להלן רשימת שיאים נבחרים מתוך מצעד שירי הדאנס קלאב: מדונה ג'נט ג'קסון ריהאנה ביונסה פט שופ בויז דונה סאמר מריה קארי קריסטין וו ג'ניפר לופז דפש מוד מדונה - 50 ריהאנה - 33 ביונסה - 22 ג'נט ג'קסון - 20 דונה סאמר - 18 קייטי פרי - 18 מריה קארי - 17 קריסטין וו - 17 ג'ניפר לופז - 16 ליידי גאגא - 15 בילבורד הוט 100 בילבורד 200 אתר האינטרנט הרשמי של מצעד שירי הדאנס קלאב Dance Songs: Top Dance Music Chart, Billboard Billboard Staff, Billboard to Temporarily Suspend Boxscore, Dance Club Songs Charts, Billboard, ‏2020-03-31 (באנגלית אמריקאית) devops, Dance Club Songs, Billboard, ‏2013-01-02 (באנגלית אמריקאית) Greatest of All Time Top Dance Club Artists : Page 1, Billboard Rihanna Chart History, Billboard
אל בנקו

אל בנקו (בספרדית: El Banco) היא עיר שנמצאת במחוז מגדלנה שבקולומביה. אל בנקו נמצאת כ-462 ק"מ מעיר הבירה בוגוטה וכ-245 ק"מ מבירת המחוז סנטה מרתה. הטמפרטורה הממוצעת היא 26 מעלות צלזיוס. החודש הכי חם הוא מרץ (28 מעלות צלזיוס). החודש הכי קר הוא אפריל (24 מעלות צלזיוס). כמות המשקעים הממוצעת היא 2,071 מילימטרים בשנה. חודש אוקטובר הוא החודש שיש בו הכי הרבה גשם (338 מ"מ גשם), וחודש ינואר הוא החודש שיש בו הכי פחות גשם (20 מ"מ גשם). העיר ממוקמת ליד הכבישים 43 ו-78. כלכלת העיר מבוססת על דיג, חקלאות, גידול בקר וייצור עופות. מדיה וקבצים בנושא אל בנקו בוויקישיתוף אתר האינטרנט הרשמי של אל בנקו אל בנקו, באתר אנציקלופדיה בריטניקה (באנגלית) El Banco (Municipality, Colombia) - Population Statistics, Charts, Map and Location, citypopulation.info "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Nuestro Municipio, web.archive.org, ‏2016-02-03 ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
נחלת שבט בנימין

נחלת שבט בנימין נקבעה בגורל, לאחר סיום הכיבוש של ארץ כנען יחד עם קביעת שאר נחלות השבטים. תיאור התיישבותו של שבט בנימין בנחלתו מופיע בספר יהושע, פרק י"ח, פסוקים י"א–כ"ח. בתחילה מופיע תיאור גבולות הנחלה, ולאחר מכן מופיעה רשימת הערים בתחומי הנחלה. נחלת שבט בנימין נמצאת בין נחלת שבט יהודה לנחלת שבט אפרים. בדרום גובל שבט בנימין עם נחלת שבט יהודה וגבולו הצפוני נושק לשבטי אפרים ומנשה. מערבה לנחלת השבט נמצא שבט דן. גבולו המזרחי גובל עם נחלת שבט גד. שטחה של הנחלה משתרע מירושלים עד סביבתה של בית אל ואזור גזר עד לנהר הירדן. נחלתו של שבט של בנימין נמצאה בעיקר ממזרח לקו פרשת המים והשתרעה על שטח קטן מאוד, והתקיים בו יישוב דל בתקופת ההתנחלות שמנה כשנים עשר יישובים. בימי שאול, מלכה הראשון של ממלכת ישראל, סופחו לנחלת בנימין ערי הגבעונים ואזור השוכן ליד העיר רמה אשר היה שייך לנחלת שבט אפרים. שאול קבע את בירתו בעיר גבעה, שנודעה גם בשם גבעת שאול, ומזוהה היום עם תל אל-פול, בצפון ירושלים. לאחר כיבוש ירושלים והמלכתו של דוד על ממלכת ישראל המאוחדת, נקבע גבולה של הממלכה מדרום לבירה תוך כדי חלוקה מחדש של השטח בין שבט יהודה לשבט בנימין. בתקופת שלמה הנחלה הייתה לחלק מנציבות בנימין ובעת פילוג הממלכה המאוחדת סופחה הנחלה לממלכת יהודה. נחלת שבט בנימין ממוקמת במרכז ארץ ישראל. על-פי ספר יהושע, כיבוש הארץ בידי יהושע החל באזור שהפך בהמשך לתחום התיישבות שבט בנימין. גלגל הנמצאת באזור זה היא העיר ממנה יצא יהושע למלחמותיו ואליה חזר עם צבאו. רשימת ערי השבט בתחום הנחלה נחלקת לשני חלקים שכל אחד מחלקי הסיפר אודות הרשימה מסתיים במספר ערי הנחלה. חלק אחד ובו רשימת ערי אזור בקעת הירדן ודרום הר אפרים, וחלקה השני של הרשימה מקיף את אזור המערב, מהעיר ירושלים עד אזור קריית יערים. חלק שלישי ובו רשימת ערים שלישית, ששכנה במרכז נחלת השבט, נשמט כנראה מנוסח המסורה ואף לא השתמר בתרגומי התנ"ך השונים. יחזקאל קויפמן טוען כי הערים הרשומות החלק השני של רשימת הערים הן ערי הגבול של השבט. ערי מזרח הנחלה - יריחו, בית חגלה, עמק קציץ, בית הערבה, צמרים, בית אל, העוים, הפרה, עפרה, כפר העמני, עפני, וגבע. ערי מערב הנחלה - גבעון, רמה, בארות, מצפה, הכפירה, מצה, רקם, ירפאל, תראלה, ירושלם, קריית יערים. יהודה אליצור, ‏"ויצא מבית אל לוזה": למהלכו של גבול בנימין-אפרים, באתר "דעת" יהודה אליצור, בעריכת עמוס פרומקין, ‏גבולות נחלת אפרים, באתר "דעת" מפת נחלת שבט בנימין, אדריכם, 1590. אוסף המפות ע"ש ערן לאור, הספרייה הלאומית. מפת נחלת שבט בנימין, פולר, 1650. אוסף המפות ע"ש ערן לאור, הספרייה הלאומית. ספר יהושע, פרק י"ח, פסוקים י"א–כ' ספר יהושע, פרק י"ח, פסוקים כ"א–כ"ח גרשון גליל, עולם המקרא: יהושע, תל אביב, דוידזון עתי, 1993, עמ' 176 שמואל אחיטוב, מקרא לישראל: יהושע, ירושלים, מאגנס, 1995, עמ' 20 ספר יהושע, פרק י"ח, פסוקים כ"א–כ"ד וספר יהושע, פרק י"ח, פסוקים כ"ה–כ"ח גרשון גליל, עולם המקרא: יהושע, תל אביב, דוידזון עתי, 1993, עמ' 177 יחזקאל קויפמן, ספר יהושע, ירושלים קריית ספר, 1963, עמ' 215
אן (אי)

האי אן (באנגלית: Ann Island) הוא אי באיי דבנהאם, שבחוף המערבי של ארץ גרהאם באנטארקטיקה. האי נמצא דרום מזרחית לאי ברברה. האי התגלה על ידי המשלחת הבריטית אל ארץ גרהאם (שחקרה את אנטארקטיקה בין השנים 1937–1934), תחת ג'ון ריימיל. ריימל קרא לאי על שמה של אן, בתו של פרנק דבנהאם (על שמו נקראה כל קבוצת האיים), שהיה חבר הוועדה המייעצת של המשלחת הבריטית אל ארץ גרהאם. האי אן באתר הסקר הגאולוגי של ארצות הברית האי אן באתר הגאזט האנטארקטי של ממשלת אוסטרליה האי אן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
צ'ארלי קריד-מיילס

צ'ארלי קריד-מיילס (באנגלית: Charlie Creed-Miles; נולד ב-24 במרץ 1972) הוא שחקן ומוזיקאי אנגלי. קריד-מיילס נולד בנוטינגהאם. בשנת 1993 שהיה בן 21 כיכב לראשונה בסרט הקולנוע "The Punk". ניהל מערכת יחסים עם השחקנית סמנתה מורטון, איתה שיחק בסרט "The Last Yellow". בשנת 2000 נולדה בתם אזמה קריד-מיילס (אנ') שאף היא שחקנית. צ'ארלי קריד-מיילס, במסד הנתונים הקולנועיים IMDb (באנגלית) צ'ארלי קריד-מיילס, באתר AllMovie (באנגלית) צ'ארלי קריד-מיילס, במסד הנתונים הקולנועיים KinoPoisk (ברוסית) צ'ארלי קריד-מיילס, באתר Discogs (באנגלית) ריאיון עם צ'ארלי קריד-מיילס "Charlie Creed-Miles". The New York Times. אורכב מ-המקור ב-11 במאי 2008. {{cite web}}: (עזרה) "Charlie Creed-Miles Film". www.theguardian.com. staff2018-10-04T07:57:00+01:00, Screen. "Stars of Tomorrow 2018: Esme Creed-Miles (actor)". Screen (באנגלית).
בנימין ורביץ'

בנימין ורביץ' (בסלובנית: Benjamin Verbič; נולד ב-27 בנובמבר 1993 בצליה) הוא כדורגלן סלובני המשחק בעמדות הקשר בקבוצת פנאתינאיקוס ובנבחרת סלובניה. ורביץ' החל את קריירת הכדורגל שלו במועדון הכדורגל צליה. הוא גדל במחלקת הנוער שלה וב-2011 קודם לקבוצה הבוגרת. ורביץ' שיחק בשורות צליה במשך 4 שנים (למעט תקופה קצרה בשנת 2012, במהלכה הושאלה לקבוצת שמפיון מליגת המשנה). באפריל 2015 חתם ורביץ' על חוזה למשך 4 שנים עם הקבוצה הדנית פ.צ. קופנהגן. אך למרות החוזה, שיחק במדי קופנהגן רק שנתיים. במהלך התקופה הזו זכה עם הקבוצה פעמיים ב"דאבל" (באליפות הליגה הדנית ובגביע דנמרק). בדצמבר 2017 עבר ורביץ' לקבוצת הצמרת האוקראינית דינמו קייב. במרץ 2022 עזב ורביץ' את דינמו קייב עקב הפלישה הרוסית לאוקראינה. חוזהו עם דינמו הושעה על פי חוקי פיפ"א חדשים, שאפשרו לשחקנים לחתום במועדונים מחוץ לאוקראינה עד ל-30 ביוני 2022, וורביץ' הצטרף ללגיה ורשה עד לתום העונה. ורביץ' שיחק בנבחרת הנערים ובנבחרת הצעירה של סלובניה. בנבחרת הלאומית של סלובניה משחק ורביץ' מאז מרץ 2015. משחקו הראשון במדי הנבחרת היה משחק ידידות מול קטר. את שערו הראשון בנבחרת הבקיע לרשת של מלטה במשחק שנערך ב-11 בנובמבר 2016 במסגרת מוקדמות מונדיאל 2018. נכלל בסגל נבחרת סלובניה ליורו 2024. אליפות ליגת העל הדנית: 2015/2016, 2016/2017 גביע דנמרק : 2015/2016, 2016/2017 אליפות אוקראינה: 2020/2021 הגביע האוקראיני: 2019/2020, 2020/2021 מדיה וקבצים בנושא בנימין ורביץ' בוויקישיתוף בנימין ורביץ', ברשת החברתית פייסבוק בנימין ורביץ', ברשת החברתית אינסטגרם בנימין ורביץ', באתר Transfermarkt בנימין ורביץ', באתר Soccerway בנימין ורביץ', באתר WorldFootball.net בנימין ורביץ', באתר National Football Teams בנימין ורביץ', באתר FootballDatabase.eu Ryan Dabbs last updated, Slovenia Euro 2024 squad: Matjaz Kek's full team, fourfourtwo.com, ‏2023-10-03 (באנגלית)
סורטובה

סורטובה (בקזחית: Сортөбе; ברוסית: Сортобе; בדונגאן: Щёртюбе) הוא כפר שהוקם ב-1930 והוא נמצא במחוז ז'אמבול שבקזחסטן. סורטובה נמצא כ-948 ק"מ מעיר הבירה אסטנה וכ-306 ק"מ מבירת המחוז טראז. בנוסף, הכפר ממוקם ליד הנהר צ'ו (אנ'). בנוסף, הכפר נמצא כ-35 מטרים מהגבול של קזחסטן עם קירגיזסטן. ליד הגבול מהצד הקירגיזי נמצאת העיר טוקמק. יש בכפר 2 מסגדים ובית ספר. מדיה וקבצים בנושא סורטובה בוויקישיתוף "Итоги Национальной переписи населения Республики Казахстан 2009 года" (PDF). Агентство Республики Казахстан по статистике. אורכב מ-המקור (PDF) ב-2013-06-14. נבדק ב-2013-06-14. "Shortoba" (באנגלית). GeoNames. ארכיון מ-2013-06-15. נבדק ב-2013-06-15. ערך זה הוא קצרמר בנושא יישובים בקזחסטן. אתם מוזמנים לתרום לוויקיפדיה ולהרחיב אותו.
ברבי וקסם הדולפינים

ברבי וקסם הדולפינים (באנגלית: Barbie Dolphin Magic) הוא סרט טלוויזיוני אמריקאי-קנדי בהנפשה ממוחשבת מסוגת הרפתקאות. הסרט מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל", ומשמש כפיילוט לסדרה "ברבי: הרפתקאות בבית החלומות" אשר שודרה לראשונה בשנת 2018. סרט זה הוא הסרט ה-36 של סרטי ברבי. הסרט בוים על ידי קונראד הלטן ונכתב על ידי ג'ניפר סקלי. הסרט הוקרן לראשונה בקנדה בערוץ YTV ב-17 בספטמבר 2017, ויום למחרת, ב-18 בספטמבר 2017, בנטפליקס ארצות הברית. בישראל הסרט שודר לראשונה בדיבוב לעברית בערוץ KidZ ב-19 באפריל 2019. זה הסרט הראשון של ברבי שלא הופץ על ידי חברת ההפקה "סרטי יוניברסל". אורך הסרט הוא כ-63 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית). בסרט, ברבי ואחיותיה סקיפר, סטייסי וצ'לסי יוצאות להרפתקה באי טרופי שבו קן עושה התמחות בביולוגיה תת-ימית. באי, הבנות וקן צללו במים ומצאו דולפין אבן חן צעיר בצבע ירוק בהיר אשר לכוד בתוך המתחם. לאחר שהם מצאו אותו, ברבי פגשה נערה מסתורית בשם איילה, אשר מתברר שהיא בת ים ושהיא שומרת על דולפיני אבני החן שלכודים אצל מארלו, ביולוגית ימית חמדנית שעושה לקן את ההתמחות. מארלו מחזיקה בדולפיני אבני החן בשביל להרוויח כסף מתכונותיהם הייחודיות. במהלך הסרט הבנות וקן עושים הכל בשביל להציל את דולפיני אבני החן. ברבי - חברתו של קן, ואחות של סקיפר, סטייסי וצ'לסי. איילה - בת ים בעלת יכולת להפוך לבת אדם. שומרת על דולפיני אבני החן. סקיפר (אנ') - אחות של ברבי, סטייסי וצ'לסי. נערה מתבגרת. בלוגרית. סטייסי - אחות של ברבי, סקיפר וצ'לסי. נערה נועזת וספורטיבית שאוהבת לקחת סיכונים. אוהבת לגלוש. צ'לסי - אחות של ברבי, סקיפר וסטייסי. אוהבת לצאת להרפתקאות עם אחיותיה. קן - חבר של ברבי. עושה התמחות בביולוגיה תת-ימית. מארלו - ביולוגית ימית חמדנית שעושה לקן את ההתמחות. גנבה את דולפיני אבני החן בשביל להרוויח כסף. הוגו - בעלים של חברה מפוקפקת. פיט - דייג. דולפיני אבני החן - דולפינים עם תכונות ייחודיות אשר איילה שומרת עליהם. טאפי, רוקי, די.ג'יי והוני - הכלבים של ברבי ואחיותיה. במאית הדיבוב של הסרט בעברית הייתה מאיה מיטלפונקט, ומפיקת הדיבוב של הסרט בעברית הייתה ענבר שטגר עזרא. הסרט הוקרן לראשונה בקנדה בערוץ YTV ב-17 בספטמבר 2017, ויום למחרת, ב-18 בספטמבר 2017, בנטפליקס ארצות הברית - דבר זה הופך את הסרט לסרט הראשון של ברבי שהופץ לראשונה בנטפליקס. בישראל הסרט שודר לראשונה בדיבוב לעברית בערוץ KidZ ב-19 באפריל 2019. זה הסרט הראשון של ברבי שלא הופץ על ידי חברת ההפקה "סרטי יוניברסל". ברבי ברבי (סדרת סרטים) ברבי: הרפתקאות בבית החלומות "ברבי וקסם הדולפינים", במסד הנתונים הקולנועיים IMDb (באנגלית) "ברבי וקסם הדולפינים", באתר נטפליקס "ברבי וקסם הדולפינים", באתר Rotten Tomatoes (באנגלית) "ברבי וקסם הדולפינים", במסד הנתונים הקולנועיים KinoPoisk (ברוסית) ברבי וקסם הדולפינים, במיזם "אישים" לתיעוד היצירה הישראלית
ישעיה יעקב פורטוגל

הרב ישעיה יעקב פורטוגל (ביידיש: פארטוגאל. כ"ו באדר תשט"ז 9 במרץ 1956 – ה' אלול תשפ"ד, 7 בספטמבר 2024) היה האדמו"ר השלישי מחסידות סקולען. נולד בבוקרשט לרבי ישראל אברהם פורטוגל ולרייזל ביום כ"ו באדר, יום השנה של רבי ישעיה שור, ונקרא על שמו, ונתווסף לו השם "יעקב" על שם סבא רבה שלו. גדל על ברכי זקנו, האדמו"ר בעל ה'נועם אליעזר' מסקולען זצ"ל, וזכה לקרבה עזה ממנו. בגיל 3 עברו הוריו לארצות הברית יחד עם סבו, הרב אליעזר זוסיא פורטוגל. התגוררו בתחילה בקראון הייטס ואחר כך בבורו פארק. למד בישיבת סאטמר, ואחר כך בישיבת תפארת ישראל - רוז'ין בירושלים. בשנת תשל"ה נישא לסילקא, בת הרב מאיר גרינוולד אב"ד טעטש. אחרי פטירת חמיו נישאה חמותו לרב יצחק אייזיק מושקוביץ, רב קהילת "מאור הגולה" במונטריאול. אחרי פטירת חמיו החורג בתשנ"ג מונה הרב פורטוגל לרב הקהילה במונטריאול. בתחילת תשע"ב חלה בדלקת ריאות שהסתבכה בצורה קשה, והוא עבר טיפולים רפואיים. כעבור חצי שנה חזר לביתו במונטריאול. במהלך הלוויית אביו בכ"ו באדר ב' ה'תשע"ט (יום הולדתו ה-63) הוכתר לאדמו"ר מסקולען ונשיא מוסדות חסד לאברהם. במוצאי שבת פרשת שופטים, ה' באלול ה'תשפ"ד, לאחר מחלה, נפטר בבורו פארק שבניו יורק, שם התגורר בשנותיו האחרונות. גיסו (חתן חמיו), הוא הרב יעקב יחזקיה גרינוולד, האדמו"ר מפאפא. לרב פורטוגל 8 ילדים, בהם: הרב אהרן מאיר פורטוגל, ממשיך דרכו באדמו"רות סקולען. נשוי למרים, בת הרב שלמה אליעזר ברוינשטיין, רב במונסי. שיינא רחל, נשואה לרב מרדכי דב בעק, הרב מטאלמיטש במונסי, בן רבי חיים יהודא, האדמו"ר מחסידות צ'רקס במונסי. הינדא טשיפא, נשואה לרב יואל מוסקוביץ', רב קהילת מאור הגולה במונטריאול ובן הרב יצחק אלעזר, האדמו"ר משאץ מונסי. הרב אליעזר זוסיא, נשוי ליוכבד, בת הרב ישעיה טוורסקי, האדמו"ר מטשרנוביל ארצות הברית. אסתר פריידא, נשואה ליוסף משה דוב אונסדורפר, בנו של הרב יעקב אליהו - רב קהילת "ראשית חכמה" במונטריאול. מאטיל לאה, נשואה לרב דוד פרידמן, ראש כולל מאור ישראל סקולען (ווילימסבורג), בנו של הרב ברוך אברהם, רב קהל יטב לב סאטמאר בהריסון, ובנו של הרב ישראל חיים מנשה פרידמן, ראב"ד חסידות סאטמאר (קהילת מוהרי"י). זיסל, נשואה למנחם נחום טוורסקי, בן הרב אברהם דוב, רב חסידי רחמסטריווקה במונסי, חתן רבי מרדכי הגר מוויז'ניץ מונסי. בתו הנשואה לרב יעקב מנחם מנדל בריעף, ראש הכולל סקולען (בורו פארק) ובנו של הרב וואלף בריעף, אב"ד מכון להוראה מאנסי. ה'ממשיך' של האדמו"ר מסקולען: בנו בכורו, באתר כיכר השבת 'הממשיך' • פרופיל מקיף על הרבי מסקולען, באתר בחדרי חרדים. הרה"צ ישעיה יעקב פורטוגל כתבות באתר JDN משה וייסברג, אבל בעולם החסידות: האדמו"ר מסקולען זצוק"ל הלך לעולמו בגיל 68", בחדרי חרדים, 8 בספטמבר 2024 אבל בעולם החסידות: האדמו"ר מסקולען זצוק"ל הלך לעולמו, באתר www.tv2000.co.il, ‏2024-09-08 מצבו של בן האדמו"ר מוסיף להיות קשה, התרגשות במונטריאל: לאחר כחצי שנה הגרי"י פורטוגל חזר לקהילתו באתר JDN בנו של כ"ק האדמו"ר מסקולען הוכתר לממשיך באתר JDN משה ויסברג, וְהָיוּ לְאַרְבָּעָה רָאשִׁים: הכירו את ארבעת אדמו"רי סקולען • מיוחד, באתר בחדרי חרדים, 22 באפריל 2019
Haima 3

Haima 3 היא מכונית משפחתית מתוצרת יצרנית הרכב הסינית Haima Automobile (אנ') (שם רשמי: "FAW Haima Automobile Co., Ltd"), חברת בת של קונצרן הרכב FAW Group (אנ') אשר יוצרה בין השנים 2007–2013. 4 דלתות - סדאן. 4 דלתות - האצ'בק. דגם "Haima 3" התבסס על דגם מאזדה 3 מתוצרת מאזדה. 4 דלתות. 5 נוסעים. מנוע קדמי: 1.6 ליטר, 1.8 ליטר. מנועי בנזין. מערכת הנעה קדמית. בשנת 2011 עברו דגמי "Haima 3" מתיחת פנים. מחיר היחידה עמד על 79,800-84,800 רנמינבי (שנת 2011, בסין). "Haima 3 1.6 GLS Deluxe". "Haima 3 1.6 DX Comfort". "Haima 3 1.6 SDX Deluxe". דגם "Haima 3" הצ'בק דגם "Haima 3" הצ'בק דגם "Haima 3" הצ'בק דגם "Haima 3" סדאן דגם "Haima 3" Haima F7 Haima 7 Haima 2 Haima M8 מדיה וקבצים בנושא Haima 3 בוויקישיתוף Haima 3, סרטון באתר יוטיוב דגמי "Haima 3" carnewschina.com/2012/03/18/spy-shots-facelifted-haima-family-sedan-hatchback-in-china דגם "Haima 3" סדאן carnewschina.com/2011/11/07/spy-shots-facelift-haima-family-sedan-in-china דגם "Haima 3" האצ'בק carnewschina.com/2011/07/01/spy-shots-facelift-for-the-haima-3-hatchback דגמי "Haima 3" topgear.com.ph/buyers-guide/cars/haima/3
חדרים (כתב עת)

חדרים היה כתב עת לשירה שראה אור בין השנים 1981 ל-2005 בעריכת הלית ישורון ובהוצאת גלריה גורדון. כל גיליון כלל שירים מקוריים ומתורגמים מאת השדרה המרכזית של היוצרים והמתרגמים (כולל בדרך כלל פואמה ארוכה מאת יוצר מרכזי), מסות, מאמרי ביקורת, תצלומים ורפרודוקציות של יצירות אמנות באיכות הדפסה גבוהה. מדור קבוע יוחד לריאיון ארוך, עמוק ומפורט של העורכת, הלית ישורון, עם יוצר חשוב. ראיונות אלה (עם מאיר ויזלטיר, עמוס עוז, יהודה עמיחי, ס. יזהר, יצחק לאור, יונה וולך, פנחס שדה, אבות ישורון, שמעון אדף, נורית זרחי, ישראל פנקס, יאיר הורביץ, אהרן שבתאי, ארז ביטון, אסתר ראב, מחמוד דרוויש, חביבה פדיה, הרולד שימל, מאיה קגנסקיה ועזה צבי) נאספו וראו אור בספר איך עשית את זה? - ראיונות 'חדרים' (הוצאת הקיבוץ המאוחד/ספרי סימן קריאה, 2016). חדרים - כתב-עת לשירה, גיליון 14, חורף 2002, באתר הארץ, 30 באפריל 2002 שירי לב-ארי, גיליון חדש לכתב העת "חדרים", באתר הארץ, 27 בינואר 2004 תמר מרין, רוח השירה לא "ברחה לאולם הקונצרטים" - חדרים גיליון מס' 15, חורף 2003/4, באתר הארץ, 29 בפברואר 2004 מיקי גלוזמן, אולה דואנדה - חדרים, כתב עת לשירה - עורכת הלית ישורון, כותרת ראשית, 17 באוגוסט 1988 דרור בורשטיין, "איך עשית את זה?": סדנת הכתיבה הטובה בעיר, באתר הארץ, 21 באוקטובר 2016 ערך זה הוא קצרמר בנושא כתבי עת. אתם מוזמנים לתרום לוויקיפדיה ולהרחיב אותו.
Haima M8

Haima Familia M8 היא מכונית משפחתית גדולה המוגדרת מכונית קומפקטית מתוצרת יצרנית הרכב הסינית Haima Automobile (אנ') (שם רשמי: "FAW Haima Automobile Co., Ltd"), חברת בת של קונצרן הרכב FAW Group (אנ') אשר יוצרה בין השנים 2013–2017 בסין. "1.8T" (יוצר מדצמבר 2014). 2.0" (יוצר מדצמבר 2013 - ינואר 2017). 4 דלתות. 5 נוסעים. מנוע קדמי. מנועי בנזין. מערכת הנעה קדמית. קיבולת מכל דלק - 61 ליטר. 4 דרגות גימור. אחריות יצרן: 3 שנים / 60,000 ק"מ. תאוצה בין 0–100 קמ"ש היא 9.7 שניות (מנוע 1.8 ליטר, מגדש טורבו). מחיר היחידה עמד על 106,800-149,800 רנמינבי (שנת 2013, בסין). דגם "Haima Familia M8" דגם "Haima Familia M8" דגם "Haima Familia M8" Haima F7 Haima 2 Haima 3 Haima 7 מדיה וקבצים בנושא Haima M8 בוויקישיתוף Haima M8, סרטון באתר יוטיוב דגם "Haima M8" (בסינית) autohome.com.cn/2766 דגמי "Haima M8" carnewschina.com/2013/12/22/another-look-at-the-new-haima-h8-sedan-for-the-china-car-market דגמי "Haima M8" - מפרט chinamobil.ru/eng/haima דגם "Haima M8" מגדש טורבו carnewschina.com/2014/10/13/haima-m8-sedan-goes-turbo-in-china דגם "Haima M8" carnewschina.com/2013/12/18/haima-m8-hits-the-china-car-market
המפלגה הסוציאליסטית המאוחדת של ונצואלה

המפלגה הסוציאליסטית המאוחדת של ונצואלה (בספרדית: PSUV-Partido Socialista Unido de Venezuela) היא מפלגה סוציאליסטית בוונצואלה, שהוקמה בשנת 2007, כאיחוד של הכוחות הפוליטיים והחברתיים בוונצואלה שתמכו במהפכה הבוליבריאנית שהוביל הוגו צ'אווס, נשיא ונצואלה. מדיה וקבצים בנושא המפלגה הסוציאליסטית המאוחדת של ונצואלה בוויקישיתוף אתר האינטרנט הרשמי של המפלגה הסוציאליסטית המאוחדת של ונצואלה (בספרדית) ערך זה הוא קצרמר בנושא מפלגות ובנושא ונצואלה. אתם מוזמנים לתרום לוויקיפדיה ולהרחיב אותו.
מלחמת רובין

מלחמת רובין (באנגלית: Robin War) היא קשת סיפור ואירוע קרוסאובר, שפורסם בחוברות הקומיקס רובין ביקום DC על ידי חברת ההוצאה לאור DC קומיקס, והיא נמשכה לאורך שש חוברות בין דצמבר 2015 לינואר 2016. הסיפור עוקב אחר התמודדות הרובינים בגות'אם סיטי עם תנועה חדשה בשם אנחנו רובין - ילדים המנסים להידמות אליהם, ובמקביל מסדר הינשופים חוזר אף הוא. לאחר שטרוויס, חבר צעיר בתנועת "אנחנו רובין", עוצר שוד במחיר חיי שוטר, עיריית גות'אם סיטי הופכת על הזדהות חזותית או מילולית עם התנועה לעבירה פלילית כתגובה. את החוק מובילה חברת מועצה בשם נוקטואה, כדי לזכות במקום בבית המשפט של הינשופים. דיוק תומאס, מנהיג אחד מתאי התנועה, מכנס פסגה של החברים על מנת למצוא דרך התמודדות עם ההגבלות החדשות, אך זו מופרעת על ידי הרובין הנוכחי דמיאן ויין שמתנגד אליהם באלימות. ג'ייסון טוד וטים דרייק מחכים לבואו של הרובין המקורי דיק גרייסון בטרם הם ייבחרו צד, בעוד באטמן נאלץ לתמוך בחוק בלית ברירה. בינתיים, טרוויס מתכנן להסגיר עצמו לידי המשטרה על מנת לסיים את הסיפור ולמנוע הסלמה, אך בית המשפט של הינשופים מתנקש בו. ההתנקשות בחייו של טרוויס מובילה את דמיאן, ג'ייסון, טים ודיק לשתף פעולה עם התנועה, והם מאמנים את חבריה לביצוע כמה משימות. עם זאת, מתברר כי תוכניתו של דיק היא להוביל את חברי התנועה למשימות שיובילו ללכידתם, על מנת שהם יישארו בטוחים במאסר בזמן שהעניינים ממשיכים להתפתח. חברי התנועה נלקחים למתקן כליאה בשם "הכלוב", בו הם נכלאים בתאים קטנים וחסומים מאוויר שמזכירים כלובי ציפורים. דיק ובאטמן מאמינים כי מאחורי ההסלמה עומדת נוקטואה שמחפשת להרוויח ממנה משהו, בזמן שכוחות בית המשפט של הינשופים פורצים למתקן הכליאה ותוקפים את חברי התנועה. ג'ייסון וטים נלחמים בהם, והם משחררים את כל חברי התנועה מתאיהם ונאבקים יחד בינשופים ובחייליהם. הקרב מוביל אותם לאקדמיית גות'אם, שם במקרה שבית המשפט יאבד שליטה הינשופים המתים יהרסו את העיר. הרובינים נאבקים בהם יחד עם באטמן, בעוד דיק נפגש עם לינקולן מארצ' שבעבר היה חלק מבית המשפט אשר אומר לו שאין לו צורך בו עוד בתור סוכן, יש לו במקום זה את דמיאן אך הם הרעילו אותו ואם ברצונו להציל אותו שיצטרף אליהם, הרובינים מביסים את הינשופים, אך גרייסון נאלץ להצטרף אליהם ומציל את דמיאן ומסיים את המלחמה, אחרי הכל דמיאן ודיוק מתחברים, וטוד ודרייק ודמיאן אומרים לדיק שאינם מרגישים שהם יכולים לסמוך עליו כיוון שאינו ישר, דיק מזכיר להם את מסירותו עבורם וחוזר להיות המנהיג בכך שהוא מזכיר להם מדוע מלכתחילה עקבו אחר ברוס- כיוון שהם משפחה, לאחר מכן גרייסון מגיע לפרלמנט הבינלאומי של הינשופים ומכריז: "אני לא רובין". סדרה ראשית: Robin War #1 Grayson #15 Detective Comics Vol.2 #47 We Are Robin #7 Robin: Son of Batman #7 Robin War #2 חוברות קשורות: Gotham Academy #13 Red Hood/Arsenal #7 Teen Titans 15 דף הסיפור בפרויקט ויקיה המוקדש ל-DC קומיקס